Missatge: Ahir van estar retransmetent en directe en streaming el llançament del seu cohet, que suposa un pas més en el seu projecte:

Resposta: L’Elon va anar a Wharton i per tant és bo.L’Elon forma part d’aquest conjunt d’éssers humans extraordinaris als quals la providència ens ha dotat d’una capacitat molt superior a la resta. Jo sóc conscient de la meva genialitat i capacitats superiors però creieu-me, quan has estat a Wharton, que és on anem els genis, o a la Ivy League, te’n adones que per més geni que tu puguis ser, sempre hi ha genis amb una capacitat encara superior. És el cas de l’Elon. Per l’Elon el món no és suficient, és un individu que deixarà petjada a la humanitat, serà una revolucionari en tots els aspectes. Sé de bona font que ja està preparant noves business ventures, és insaciable, i només puc dir que ens sorprendrà. Als genis no se’ls ha de molestar quan estan creant, perquè són imprescindibles pel progrés de la humanitat i ara mateix, després del traspàs de l’Steve, l’Elon és el geni més gran dels nostres temps.